Batalio di Xinkou

La Batalio di Xinkou esis batalio en qua la Nacionala Revolucionala armeo di la Republiko Chinia luktis kontre l'armeo di Japonian imperio dum la duesma milito Chiniana-Japoniana.

Dum ca batalio, unesmafoye trupi de Kuomintang e trupi organizita dal Komunista Chiniani luktis ensemble kontre Japoniani. Ca batalio eventis samatempe kam la batalio di Taiyuan, kom parto dil invado Japoniana en Shanxi.

Yan Xishan organizis sua trupi por konfrontar Japoniani en la defileyo Xinkou, qua furnisis favorebla pozicioni a la defenseri. La defileyo ank esis uzebla kom aceso a Taiyuan, ube kombati esis eventinta. La trupi nacionalista, komandita da Yan Xishan, organizis avana defenso dil defileyo, samatempe kam Komunista soldati komandita dal generalo Zhu De protektis la dextra flanko apud rivero Sutou, ed un diviziono Chiniana atakis Japoniana trupi dedop.

Pos kaptar Gouxian e Yuanping, Japoniani lansis granda atako kontre Xinkou ye la 13ma di oktobro. Ye la 16ma di oktobro, Chiniana trupi lansis kontreatako, qua rezultis la morto dil generalo Hao Mengling, komandero del 9ma Armeo. Tamen, Chiniana rezisto duris, e samatempe Komunisti sucesis vinkar Japoniani, che batalio di Pingxingguan. Ye la 26ma di oktobro, Japoniani sucesis ruptar defenso-lineo Chiniana en Niangziguan, pro to Chiniani gradope retretis vers Taiyuan.

La batalio montris la febleso di Chiniana trupi, qui havis poka armi, e multafoye nur havis "kokteli Molotov" por konfrontar enemika tanki. Kun la vinkeso Chiniana en Taiyuan, ca konfronto posibligis Japoniani asekurar lua kontrolo dil nordo di Chinia, ube la rezisto di gerileri duris dum la sequanta yari.

Xinkou
Kategorio:Historio di Chinia
Kategorio:Yari 1930a